**Granda Ligo Futbala** (angle *Major League Soccer* aŭ *MLS*) estas la usona kaj kanada supera ligo de futbalo ĉe supro de la usona futbala piramido, sankciita de Usona Futbala Federacio (*USSF*), membro de Fédération Internationale de Football Association (FIFA). La ligo fondiĝis en 1996.

Historio
--------

MLS formiĝis la 17-an de decembro, 1993, de U.S. Soccer, por plenumi promeson al FIFA establi "unuaklasan" profesian futballigon, interŝanĝe kun la okazigo de la Mond-pokalo de futbalo en Usono en 1994. La ligo komencis ludadon en 1996. Intereso estis surprize forta en la unua sezono. Intereso malpliiĝis post tio, sed fine stabiliĝis.

La originalaj 10 teamoj dividiĝis en 2 'konferencoj': Orienta (Columbus Crew, D.C. United, New England Revolution, NY/NJ MetroStars, kaj Tampa Bay Mutiny), kaj Okcidenta (Colorado Rapids, Dallas Burn, Kansas City Wiz, Los Angeles Galaxy, kaj San Jose Clash).

Ekspansiiĝo kaj Malekspansiiĝo
------------------------------

La ligo aldonis 2 teamojn en 1998: Chicago Fire kaj Miami Fusion. Miami Fusion kaj Tampa Bay Mutiny estis likviditaj post 2001 sezono. Por 2005 sezono, aldoniĝis 2 teamoj Real Salt Lake, en Sallag-Urbo, Utaho kaj C.D. Chivas USA, kiu uzas la saman stadionon de Los Angeles Galaxy.

MLS planas ekspansiigi per aldono de du novaj teamoj en 2007. La ligo aprobis urbon Toronto, kie oni konstruas porfutbalan stadionon. Aliaj eblecoj ĉi tiam estas Hjustono, Seatlo, Cincinato, Klevlando, Sankta-Luiso, Tulso, kaj Milvokio. Ceteraj menciitaj urboj estas Roĉestro en Novjorkio, kaj Filadelfio

Post la 2005 sezono, MLS ordonis al San Jose Earthquakes translokiĝi por 2006. Plej verŝajna ebleco, se ĝi translokiĝas, estas Hjustono.

### Stadionoj

Columbus Crew Stadium en 2005.
Je la komenco de la ligo, la plimulto de teamoj ludis en grandegaj stadionoj konstruitaj por usona futbalo, kaj profesia kaj universitata. La luprezoj de tiuj lokoj estas tre altaj por la ligo. Tial do, granda celo de la ligo estas la konstruado de propraj porfutbalaj stadionoj.

Miami Fusion ludis en gimnazia stadiono kiu rekonstruiĝis kiel porfutbala stadiono. Tamen, la teamo likvidiĝis en 2001. En 1999, Lamar Hunt persone financis la konstruon de Columbus Crew Stadium, la unua grava stadiono konstruita en Usono specife por futbalo. Los Angeles Galaxy komencis ludi en Home Depot Center (HDC) en Carson (Kalifornio) post ludi kelkajn jarojn en Rose Bowl.

Aŭguston 2005, FC Dallas translokiĝis al Pizza Hut Park, nova porfutbala stadiono ekster Dalaso. Tiu ĉi stadiono havas artefaritan herbejon nomatan FieldTurf, kiu estas multe pli bonaspekta ol malnovaj formoj de artefaritaj kamposurfacoj.

New England Revolution kaj Kansas City Wizards estas posedataj de usonfutbalaj teamoj kaj uzas la tieajn usonfutbalajn stadonojn. MetroStars, Colorado Rapids, Real Salt Lake kaj Chicago Fire baldaŭ ekludados en propraj porfutbalaj stadionoj. Ceteraj luas stadionojn. Por ekspansiiĝo en Toronton, la nova teamo havos privatan porfutbalan stadionon. En estonteco, establotaj teamoj nepre devos havi propran stadionon aŭ la planon kaj monon tion fari.

La translokiĝo en porfutbalajn stadionojn estas esenca evoluaĵo por la stabiliĝo de futbalo en Usono. Ĉiuj teamoj uzantaj proprajn porfutbalajn stadionoj spertis kreskantajn ĉeestantarojn, kaj MLS alproksimiĝas sian superan celon: enspezi profiton. Nur unu teamo ĉi tiam profitas (Los Angeles Galaxy), kaj aliaj eventuale faros same.

### Ŝanĝoj al Regularo

MLS eksperimentis kun kelkaj ŝanĝoj al la tradiciaj internaciaj reguloj, por konformigi la sporton al usonaj gustoj. La horloĝo, kiuj en internacia ludado kalkulas pasintan tempon, en Usono kalkulus restantan tempon. Plue, ĝi paŭzus laŭ decido de arbitraciisto, kiam matĉo paŭzis. Kiam la horloĝo trafis 0:00, la matĉo finiĝis. Alia granda ŝanĝo estis la inaŭguro de sistemo de pafoj simila al penaloj por rompi egalvenkon.

Bedaŭrinde por MLS, la ŝanĝoj, speciale la egalvenkrompa penalo, malsukcesis allogi pli grandan spektantaron en Usono, plue, pli ĝi distancigis multajn tradiciajn subtenantojn de la sporto. La egalvenkrompajn penalojn forigis en 1999 la ligo. MLS eksperimentis kun kroma ludperiodo en 2000-2003, en kiu, se unu teamo havis golon "la ora golo," tiu teamo venku; se neniu havis golon, la rezulto estus egalvenko. Post 2004, la ligo forigis la kroman periodon, kaj adpotis la tradician modelon en kiu, post 90 minutoj, povas esti egalvenko.

Organizado
----------

Kontraste al la granda plimulto de establitaj profesiaj sportligoj en Usono kaj alilande, MLS estas "unuopa estaĵo" en kiu la ligo (kaj ne la individuaj teamoj) kontraktas kun ludistoj. Tio ĉi ebligas la limigon de kostoj, la egalan dividon de enspezoj, ebligi konkursan egalecon kaj maksimumigi videblon. Ĉiu teamo havas propranto/investanto kaj estas permesate posedi pli ol unu teamo.

Eŭropanoj ofte rigardas la MLSon kiel pensiulejon, kie kadukiĝantaj steluloj povas kolekti grandan pagon por malgrandan penon. Tio ĉi veris en la malnova NASL, kie ekzemple maljuna Pelé ludis en la malfruaj jaroj de lia kariero. En la komenco de MLS, tio ĉi okazis, kvankam pli kaj pli tio ĉi *ne* okazas.

Lothar Matthäus faris malmultan ludante por MetroStars, meksika stelulo Luis Hernández malsukcesis en Losanĝeleso, korea eminentulo Hong Myung-Bo eĉ malsukcesis meriti matĉkomencan pozicion en Los Angeles Galaxy, kaj abundas alilandanaj veteranaj malsukcesintoj malpli notindaj. La ligo anstataŭe koncentriĝas sin je akiri junajn talentulojn de la nordamerika kaj karibmara CONCACAF regiono, inkluzive de sukcesuloj Amado Guevara, Carlos Ruiz, kaj Damani Ralph.

MLS servis kiel lanĉejo por talentaj junaj usonaj ludantoj klopodantaj aliĝi pli riĉajn eŭropajn klubojn, kun notindaj eksportoj Tim Howard, Carlos Bocanegra, Clint Mathis, Bobby Convey kaj DaMarcus Beasley. Iuj usonanoj preferas ludi en Usono anstataŭ ripozi sur benko dum matĉoj en Eŭropo.
Landon Donovan petis ke lia klubo en Bundesliga, Bayer Leverkusen pruntu lin al MLS. Post malgranda reiro al Germanio, estis aĉetita de MLS.

Malkiel multaj aliaj landoj, ne ekzistas sistemo de promociiĝo kaj malpromociiĝo en usona futbalo. Fakte, tia sistema estas tute fremda en ĉia sporto en Usono. Pro granda malegaleco de spektantaroj inter klasoj, tia vertikala integriĝo estas nepraktika. Estas tre malverŝajna ke tia sistemo aperos en Usono dum la baldaŭa estonteco, pro manko de popularaj malgrandligaj teamoj, kaj forta kontraŭstaro de posedantoj de teamoj en la altaj ligoj en Usono, inkluzive de MLS.

Teamoj
------

Noto: La listo estas de antaŭ oktobro 2016, sen garantio ke la kluboj, stadionoj kaj maksimumaj nombroj de spektantoj ankoraŭ ĝustas.

| Okcidenta Konferenco |
| --- |
| Teamo | Urbo | Stadiono | Kapacito |
| Colorado Rapids | Denvero (Koloradio) | Dick's Sporting Goods Park | 17.424 |
| FC Dallas | Dallas (Teksaso) | Toyota Stadium | 20.500 |
| Houston Dynamo | Houston (Teksaso) | BBVA Compass Stadium | 22.039 |
| LA Galaxy | Los-Anĝeleso | StubHub Center | 27.000 |
| Portland Timbers | Portlando (Oregono) | Providence Park | 21.144 |
| Real Salt Lake | Sandy (antaŭurbo de Sallaga Urbo) | America First Field | 20.213 |
| San Jose Earthquakes | San-Joseo | Avaya Stadium | 18.000 |
| Seattle Sounders FC | Seatlo | CenturyLink Field | 40.000 |
| Sporting Kansas City | Kansasurbo | Children's Mercy Park | 18.467 |
| Vancouver Whitecaps FC | Vankuvero | BC Place | 22.120 |

| Orienta Konferenco |
| --- |
| Teamo | Urbo | Stadiono | Kapacito |
| Chicago Fire | Ĉikago | Soldier Field (ekde 2019) | 20.000 |
| Columbus Crew SC | Columbus (Ohio) | Mapfre Stadium | 20.145 |
| DC United | Vaŝingtono | Audi Field (ekde 2018) | 20.000 |
| CF Montréal | Montrealo | Stade Saputo | 20.801 |
| New England Revolution   | Granda Bostono (Masaĉuseco)    | Gillette Stadium | 20.000 |
| New York City FC | Novjorko | Yankee Stadium | 30.000 |
| New York Red Bulls | Harrison (Nov-Ĵerzejo) | Red Bull Arena | 25.000 |
| Orlando City SC | Orlando (Florido) | Camping World Stadium | 19.000 |
| Philadelphia Union | Filadelfio (Pensilvanio) | Talen Energy Stadium | 18.500 |
| Toronto FC | Toronto  | BMO Field | 30.991 |
|

### Novaj teamoj

Eniris la ligon en 2017:

* Atlanta United FC
* Minnesota United FC

Eniris la ligon en 2018:

* Los Angeles FC

### Eksaj teamoj

Ne plu ekzistas:

* CD Chivas USA (2004-2014)
* Miami Fusion (1997-2001)
* Tampa Bay Mutiny (1996-2001)

Ĉampionecaj matĉoj pri MLS-pokalo
---------------------------------

MLS-pokalo 2006.
* 1996 **D.C. United** 3-2 p.d. Los Angeles Galaxy (raporto en angla lingvo)
* 1997 **D.C. United** 2-1 Colorado Rapids (raporto en angla lingvo) Arkivigite je 2005-11-27 per la retarkivo Wayback Machine
* 1998 **Chicago Fire** 2-0 D.C. United (raporto en angla lingvo) Arkivigite je 2005-11-29 per la retarkivo Wayback Machine
* 1999 **D.C. United** 2-0 Los Angeles Galaxy (raporto en angla lingvo)
* 2000 **Kansas City Wizards** 1-0 Chicago Fire (raporto en angla lingvo) Arkivigite je 2005-11-15 per la retarkivo Wayback Machine
* 2001 **San Jose Earthquakes** 2-1 p.d. Los Angeles Galaxy (raporto en angla lingvo)
* 2002 **Los Angeles Galaxy** 1-0 p.d. New England Revolution (raporto en angla lingvo) Arkivigite je 2005-11-15 per la retarkivo Wayback Machine
* 2003 **San Jose Earthquakes** 4-2 Chicago Fire (raporto en angla lingvo) Arkivigite je 2004-05-11 per la retarkivo Wayback Machine
* 2004 **D.C. United** 3-2 Kansas City Wizards (raporto en angla lingvo) Arkivigite je 2005-01-14 per la retarkivo Wayback Machine
* 2005 **Los Angeles Galaxy** 1-0 p.d. New England Revolution
* 2006 **Houston Dynamo** 1-1 (4-3 p.p.) New England Revolution
* 2007 **Houston Dynamo** 2-1 New England Revolution
* 2008 **Columbus Crew** 3-1 Red Bull New York
* 2009 **Real Salt Lake** 1-1 (5-4 p.p.) Los Angeles Galaxy
* 2010 **Colorado Rapids** 2-1 p.d. F.C. Dallas
* 2011 **Los Angeles Galaxy** 1-0 Houston Dynamo
* 2012 **Los Angeles Galaxy** 3-1 Houston Dynamo
* 2013 **Sporting Kansas City** 1-1 (7-6 p.p) Real Salt Lake
* 2014 **Los Angeles Galaxy** 2-1 p.d. New England Revolution
* 2015 **Portland Timbers** 2-1 Columbus Crew

*p.d. = post daŭrigo; p.p. = post penalado*

Notindaj ludantoj
-----------------

* Freddy Adu (de 2004 ĝis 2007 kaj de 2011 ĝis 2013)
* Jeff Agoos
* Joe Cannon
* Youri Djorkaeff
* Landon Donovan
* Amado Guevara
* Eddie Johnson
* Cobi Jones
* Clint Mathis
* Eddie Pope
* Preki
* Ramón Ramírez
* Taylor Twellman
* Josh Wolff
* David Beckham

Notindaj eksludantoj
--------------------

|  |  |  |  |  |
| --- | --- | --- | --- | --- |
| * Khodadad Azizi
* Marcelo Balboa
* DaMarcus Beasley
* Carlos Bocanegra
* Paul Caligiuri
* Jorge Campos
* Mauricio Cienfuegos
* Mamadou Diallo
* Raul Diaz Arce
* Roberto Donadoni
* Ronnie Ekelund
* Marco Etcheverry
* Brad Friedel
* Ariel Graziani
 |   | * John Harkes
* Carlos Hermosillo
* Luis Hernández
* Hong Myung-Bo
* Tim Howard
* Eduardo Hurtado
* Stern John
* Mo Johnston
* Doctor Khumalo
* Lubos Kubik
* Alexi Lalas
* Anders Limpar
* Lothar Matthäus
* Brian McBride
 |   | * Miklos Molnar
* Joe-Max Moore
* Ryan Nelsen
* Peter Nowak
* Damani Ralph
* Thomas Ravelli
* Hugo Sánchez
* Earnie Stewart
* Hristo Stoitchkov
* Adolfo Valencia
* Carlos Valderrama
* Eric Wynalda
* Walter Zenga
 |

Ligestroj de MLS
----------------

* Douglas Logan (1996-99)
* Don Garber (1999-present)

Mezaj ĉeestantaroj
------------------

(regula sezono/ĉampioneca turniro)

* 1996: 17.406/17.673
* 1997: 14.619/16.015
* 1998: 14.312/17.885
* 1999: 14.282/16.339
* 2000: 13.756/10.274
* 2001: 14.961/11.805
* 2002: 15.821/13.872
* 2003: 14.899/13.776
* 2004: 15.559/13.954
* 2005: 15.108/

Eksteraj ligiloj
----------------

* Kategorio Granda Ligo Futbala en la Vikimedia Komunejo (Multrimedaj datumoj)

* Major League Soccer, oficiala TTTejo Arkivigite je 1997-06-05 per la retarkivo Wayback Machine
* U.S. Soccer, oficiala TTTejo